ข้อบังคับคณะกรรมการการยางแห่งประเทศไทยข้อบังคับคณะกรรมการการยางแห่งประเทศไทยว่าด้วยการบริหารและจัดสรรเงินกองทุนพัฒนายางพาราพ.ศ. ๒๕๕๙ อาศัยอำนาจตามความในมาตรา๔๙ วรรคสอง แห่งพระราชบัญญัติการยางแห่งประเทศไทย พ.ศ. ๒๕๕๘คณะกรรมการการยางแห่งประเทศไทย โดยความเห็นชอบของคณะรัฐมนตรี จึงกำหนดข้อบังคับคณะกรรมการการยางแห่งประเทศไทยว่าด้วยการบริหารและจัดสรรเงินกองทุนพัฒนายางพาราไว้ ดังต่อไปนี้ข้อ๑ ข้อบังคับนี้เรียกว่า ข้อบังคับคณะกรรมการการยางแห่งประเทศไทยว่าด้วยการบริหารและจัดสรรเงินกองทุนพัฒนายางพารา พ.ศ. ๒๕๕๙ข้อ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บทมาตราที่กล่าวไว้ในข้อบังคับนี้หมายถึงบทมาตราในพระราชบัญญัติการยางแห่งประเทศไทย พ.ศ. ๒๕๕๘ข้อ๔ ในข้อบังคับนี้คณะกรรมการ หมายความว่าคณะกรรมการการยางแห่งประเทศไทยผู้ว่าการ หมายความว่า ผู้ว่าการการยางแห่งประเทศไทยกองทุน หมายความว่า กองทุนพัฒนายางพาราการปลูกแทน หมายความว่า การปลูกยางพันธุ์ดีหรือไม้ยืนต้นชนิดอื่นที่มีความสำคัญทางเศรษฐกิจตามที่คณะกรรมการประกาศกำหนดแทนต้นยางเก่าทั้งหมดหรือบางส่วนสวนยาง หมายความว่า ที่ดินปลูกต้นยางเนื้อที่ไม่น้อยกว่าสองไร่แต่ละไร่มีต้นยางปลูกไม่น้อยกว่าสิบต้น และโดยเฉลี่ยไม่น้อยกว่าไร่ละยี่สิบห้าต้นเกษตรกรชาวสวนยาง หมายความว่า เจ้าของ ผู้เช่าหรือผู้ทำสวนยางและคนกรีดยางซึ่งมีสิทธิได้รับผลผลิตจากต้นยางในสวนยางนั้นและได้ขึ้นทะเบียนไว้กับการยางแห่งประเทศไทย ตามหลักเกณฑ์ วิธีการและเงื่อนไขที่คณะกรรมการประกาศกำหนดสถาบันเกษตรกรชาวสวนยาง หมายความว่า สมาคม สหกรณ์หรือกลุ่มเกษตรกรชาวสวนยางที่จดทะเบียนเป็นนิติบุคคลตามกฎหมายแต่ไม่รวมถึงบริษัทจำกัด ห้างหุ้นส่วนจำกัดและห้างหุ้นส่วนสามัญที่มีเกษตรกรชาวสวนยางเป็นผู้ถือหุ้นหรือหุ้นส่วนไม่ว่าทั้งหมดหรือบางส่วนและได้ขึ้นทะเบียนไว้กับการยางแห่งประเทศไทยตามหลักเกณฑ์ วิธีการ และเงื่อนไขที่คณะกรรมการประกาศกำหนดผู้ประกอบกิจการยาง หมายความว่าผู้ทำธุรกิจที่เกี่ยวกับยางพาราปีงบประมาณ หมายความว่า วันที่ ๑ ตุลาคมไปจนถึงวันที่ ๓๐ กันยายน ของปีถัดไปข้อ๕ ให้ผู้ว่าการเป็นผู้รักษาการตามข้อบังคับนี้หมวด ๑เงินกองทุนเพื่อเป็นค่าใช้จ่ายในการบริหารกิจการของการยางแห่งประเทศไทยตามมาตรา ๔๙ (๑) ข้อ๖ ในแต่ละปีงบประมาณให้คณะกรรมการจัดสรรเงินจากกองทุนจำนวนไม่เกินร้อยละสิบเป็นค่าใช้จ่ายในการบริหารกิจการของการยางแห่งประเทศไทยภายใต้ขอบแห่งวัตถุประสงค์ของการยางแห่งประเทศไทยหมวด ๒เงินกองทุนเพื่อเป็นค่าใช้จ่ายในการส่งเสริมสนับสนุนและให้ความช่วยเหลือเกษตรกรชาวสวนยางเพื่อการปลูกแทนตามมาตรา ๔๙ (๒) ข้อ๗ ในแต่ละปีงบประมาณให้คณะกรรมการจัดสรรเงินจากกองทุนจำนวนไม่เกินร้อยละสี่สิบเป็นค่าใช้จ่ายในการส่งเสริมสนับสนุน และให้ความช่วยเหลือเกษตรกรชาวสวนยางเพื่อการปลูกแทนข้อ๘ การปลูกแทนให้ส่งเสริมและสนับสนุนโดยจ่ายให้แก่เกษตรกรชาวสวนยางซึ่งยางพันธุ์ดีพันธุ์ไม้ยืนต้นพันธุ์พืช ปุ๋ย เครื่องมือเครื่องใช้ จัดบริการอย่างอื่นช่วยเหลือหรือจ่ายเงินให้ก็ได้ ทั้งนี้ จะจัดให้อย่างใดอย่างหนึ่งหรือหลายอย่างก็ได้ให้คณะกรรมการจัดสรรเงินเพื่อการปลูกแทนตามจำนวนเนื้อที่ตามความเหมาะสมในแต่ละปีงบประมาณและจัดสรรเป็นค่าใช้จ่ายในการดำเนินการเกี่ยวกับการปลูกแทนด้วยอัตราการส่งเสริมและสนับสนุนให้แก่เกษตรกรชาวสวนยางเพื่อการปลูกแทนต่อไร่ให้เป็นไปตามที่คณะกรรมการกำหนดโดยคำนึงถึงต้นทุนการผลิตและวงเงินที่ได้รับการจัดสรรตามข้อ ๗ข้อ๙ เงินกองทุนที่จัดสรรตามข้อ ๗ในแต่ละปีงบประมาณ ให้ใช้เป็นค่าใช้จ่ายเพื่อการส่งเสริมและสนับสนุนเกษตรกรชาวสวนยางที่ขอปลูกแทนตามจำนวนดังต่อไปนี้(๑)จำนวนไม่เกินร้อยละแปดสิบสำหรับสวนยางที่มีเนื้อที่ไม่เกินสามสิบไร่(๒)จำนวนนอกจาก (๑) สำหรับสวนยางที่มีเนื้อที่เกินกว่าสามสิบไร่ขึ้นไปหมวด ๓เงินกองทุนเพื่อเป็นค่าใช้จ่ายในการส่งเสริมสนับสนุน และให้ความช่วยเหลือเกษตรกรชาวสวนยางสถาบันเกษตรกรชาวสวนยางและผู้ประกอบกิจการยางตามมาตรา ๔๙ (๓) ข้อ๑๐ ในแต่ละปีงบประมาณให้คณะกรรมการจัดสรรเงินจากกองทุนจำนวนไม่เกินร้อยละสามสิบห้าเป็นค่าใช้จ่ายในการส่งเสริม สนับสนุน และให้ความช่วยเหลือเกษตรกรชาวสวนยาง สถาบันเกษตรกรชาวสวนยางและผู้ประกอบกิจการยางดังต่อไปนี้(๑)เงินให้กู้ยืม(ก)ให้เกษตรกรชาวสวนยางกู้ยืมเพื่อเป็นค่าใช้จ่ายสำหรับประกอบอาชีพการทำสวนยางในด้านการปรับปรุงคุณภาพผลผลิตการผลิต การแปรรูป(ข)ให้สถาบันเกษตรกรชาวสวนยางและผู้ประกอบกิจการยางกู้ยืมเพื่อเป็นค่าใช้จ่ายสำหรับการปรับปรุงคุณภาพผลผลิต การผลิต การแปรรูป การตลาดและอุตสาหกรรมแปรรูปยางขั้นต้น อุตสาหกรรมการผลิตผลิตภัณฑ์ยาง อุตสาหกรรมไม้ยางและการดำเนินการอื่นที่เกี่ยวข้องกับยางพารารวมถึงการรวบรวมผลผลิต(๒)เงินอุดหนุนให้แก่เกษตรกรชาวสวนยางหรือสถาบันเกษตรกรชาวสวนยางเพื่อส่งเสริม สนับสนุนหรือให้ความช่วยเหลือในกิจกรรมตาม (ก) หรือ (ข)(๓)เงินเพื่อสนับสนุนด้านการตลาด การดำเนินการอื่นที่เกี่ยวกับยางพาราพัฒนายางพาราทั้งระบบ และรักษาเสถียรภาพราคายางตามโครงการที่คณะกรรมการกำหนดหรือตามนโยบายของรัฐบาล(๔)ค่าใช้จ่ายในการบริหารจัดการตาม (๑) (๒) และ (๓)การจัดสรรเงินเพื่อดำเนินการตาม(๑) (๒) (๓) และ (๔) เป็นสัดส่วนเท่าใดให้อยู่ในดุลพินิจของคณะกรรมการหรือจัดสรรเงินเพื่อดำเนินการตาม (๑) (๒) (๓) และ (๔) อย่างใดอย่างหนึ่งหรือหลายอย่างก็ได้ข้อ๑๑ หลักเกณฑ์และวิธีการใช้จ่ายเพื่อการส่งเสริมสนับสนุน และให้ความช่วยเหลือเกษตรกรชาวสวนยาง สถาบันเกษตรกรชาวสวนยางและผู้ประกอบกิจการยางให้เป็นไปตามระเบียบที่การยางแห่งประเทศไทยกำหนดโดยความเห็นชอบของคณะกรรมการหมวด ๔เงินกองทุนเพื่อเป็นค่าใช้จ่ายในการส่งเสริมและสนับสนุนด้านการเงินวิชาการการศึกษาวิจัยและการค้นคว้าทดลองเกี่ยวกับยางพาราในอันที่จะเกิดประโยชน์ในการบริหารจัดการยางพาราอย่างครบวงจรตามมาตรา ๔๙ (๔) ข้อ๑๒ ในแต่ละปีงบประมาณให้คณะกรรมการจัดสรรเงินจากกองทุนจำนวนไม่เกินร้อยละห้าเป็นค่าใช้จ่ายในการส่งเสริมและสนับสนุนด้านการเงินวิชาการ การศึกษาวิจัยและการค้นคว้าทดลองเกี่ยวกับยางพาราในอันที่จะเกิดประโยชน์ในการบริหารจัดการยางพาราอย่างครบวงจรตามแนวทาง ดังนี้(๑)การดำเนินการโดยการยางแห่งประเทศไทย(๒)การดำเนินการร่วมระหว่างการยางแห่งประเทศไทยกับหน่วยงานหรือนักวิจัยภายนอก(๓)การดำเนินการโดยหน่วยงานหรือนักวิจัยภายนอกค่าใช้จ่ายตามวรรคหนึ่งให้รวมถึงค่าใช้จ่ายในการบริหารจัดการตาม(๑) (๒) (๓)ค่าใช้จ่ายในการถ่ายทอดเทคโนโลยีและการเผยแพร่ข้อมูลและสารสนเทศเกี่ยวกับยางพาราข้อ๑๓ หลักเกณฑ์และวิธีการใช้จ่ายเพื่อการส่งเสริมและสนับสนุนด้านการเงินวิชาการการศึกษาวิจัยและการค้นคว้าทดลองเกี่ยวกับยางพาราในอันที่จะเกิดประโยชน์ในการบริหารจัดการยางพาราอย่างครบวงจรให้เป็นไปตามระเบียบที่การยางแห่งประเทศไทยกำหนดโดยความเห็นชอบของคณะกรรมการหมวด ๕เงินกองทุนเพื่อเป็นค่าใช้จ่ายในการจัดสวัสดิการเพื่อเกษตรกรชาวสวนยางตามมาตรา ๔๙ (๕) ข้อ๑๔ ในแต่ละปีงบประมาณให้คณะกรรมการจัดสรรเงินจากกองทุนจำนวนไม่เกินร้อยละเจ็ดเป็นค่าใช้จ่ายในการจัดสวัสดิการเพื่อเกษตรกรชาวสวนยางดังต่อไปนี้(๑)เงินช่วยเหลือแก่เกษตรกรชาวสวนยางเพื่อบรรเทาความเดือดร้อนกรณีสวนยางประสบภัยจนเสียสภาพสวนและไม่ได้รับความช่วยเหลือจากส่วนราชการอื่น(๒)เงินให้แก่ทายาทของเกษตรกรชาวสวนยางกรณีเกษตรกรชาวสวนยางเสียชีวิต(๓)เงินทุนกู้ยืมเพื่อบรรเทาความเดือดร้อนของเกษตรกรชาวสวนยาง(๔)เงินเพื่อดำเนินการจัดสวัสดิการอื่น ๆ เพื่อเกษตรกรชาวสวนยางตามที่คณะกรรมการกำหนด(๕)ค่าใช้จ่ายในการบริหารจัดการตาม (๑) (๒) (๓) และ (๔)การจัดสรรเงินเพื่อดำเนินการตาม(๑) (๒) (๓) (๔) และ (๕) เป็นสัดส่วนเท่าใดให้อยู่ในดุลพินิจของคณะกรรมการ หรือจัดสรรเงินเพื่อดำเนินการตาม(๑) (๒) (๓) (๔) และ (๕) อย่างใดอย่างหนึ่งหรือหลายอย่างก็ได้ข้อ๑๕ หลักเกณฑ์และวิธีการใช้จ่ายในการจัดสวัสดิการเพื่อเกษตรกรชาวสวนยางให้เป็นไปตามระเบียบที่การยางแห่งประเทศไทยกำหนดโดยความเห็นชอบของคณะกรรมการหมวด ๖เงินกองทุนเพื่อเป็นค่าใช้จ่ายในการส่งเสริมและสนับสนุนสถาบันเกษตรกรชาวสวนยางตามมาตรา ๔๙ (๖) ข้อ๑๖ ในแต่ละปีงบประมาณให้คณะกรรมการจัดสรรเงินจากกองทุนจำนวนไม่เกินร้อยละสามเป็นค่าใช้จ่ายในการส่งเสริมและสนับสนุนสถาบันเกษตรกรชาวสวนยางดังต่อไปนี้(๑)ค่าใช้จ่ายในการจัดประชุมเกษตรกรชาวสวนยางซึ่งประสงค์จะรวมกลุ่มจัดตั้งเป็นสถาบันเกษตรกรชาวสวนยาง(๒)ค่าใช้จ่ายในการจัดประชุมเชื่อมโยงสถาบันเกษตรกรชาวสวนยางให้เป็นเครือข่ายในการดำเนินกิจกรรมหรือธุรกิจของสถาบันเกษตรกรชาวสวนยาง(๓)ค่าใช้จ่ายในการจัดประชุมเครือข่ายสถาบันเกษตรกรชาวสวนยาง(๔)รางวัลสร้างแรงจูงใจให้สถาบันเกษตรกรชาวสวนยางมีการพัฒนาไปสู่ความเข้มแข็งและยั่งยืน(๕)เงินเพื่อส่งเสริม สนับสนุนสถาบันเกษตรกรชาวสวนยางในการดำเนินกิจกรรมอื่น ๆ นอกเหนือจาก(๑) (๒) (๓) และ (๔) ตามโครงการที่คณะกรรมการกำหนด(๖)ค่าใช้จ่ายในการบริหารจัดการตาม (๑) (๒) (๓) (๔) และ (๕)การจัดสรรเงินเพื่อดำเนินการตาม(๑) (๒) (๓) (๔) (๕) และ (๖) เป็นสัดส่วนเท่าใดให้อยู่ในดุลพินิจของคณะกรรมการหรือจัดสรรเงินเพื่อดำเนินการตาม (๑) (๒) (๓) (๔) (๕) และ (๖) อย่างใดอย่างหนึ่งหรือหลายอย่างก็ได้ข้อ๑๗ หลักเกณฑ์และวิธีการใช้จ่ายเพื่อการส่งเสริมสนับสนุนและให้ความช่วยเหลือสถาบันเกษตรกรชาวสวนยางให้เป็นไปตามระเบียบที่การยางแห่งประเทศไทยกำหนดโดยความเห็นชอบของคณะกรรมการประกาศ ณ วันที่ ๒๒มกราคม พ.ศ. ๒๕๕๙พลเอก ฉัตรเฉลิม เฉลิมสุขประธานกรรมการการยางแห่งประเทศไทยชวัลพร/ปริยานุช/จัดทำ๓ กุมภาพันธ์๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๓ ง/หน้า ๑๕/๒๗ มกราคม ๒๕๕๙